钦定古今图书集成/明伦汇编/氏族典/第294卷 > 方一桂
## 钦定古今图书集成/明伦汇编/氏族典/第294卷 > 方一桂

按《莆田县志》：“一桂，字世芬，嘉靖癸未，与兄一兰同第
进士，授蒲圻知县，调宣城。以治行征入为广东道监
察御史，视居庸关，条上边务十二事。继按山东，疏请
垦荒地以增营田，正孔庙从祀以光圣道，俱报可。复
命掌道事。时协院左佥都史道，以诖误朝仪，勒回籍，
一桂疏言‘道大臣不宜用细过弃捐。忤旨，杖二十，还’”
职。复差提督直隶学校。疏请端士习，正文体，燕、赵间
为之靡然向风。冢宰汪𬭎纳赂有踪，力疏其奸。且言：
“陛下杜天下口已三年矣。”世宗震怒，廷杖六十，削籍，
卒于家。隆庆改元，赠光禄寺少卿。